જેમણે પોતાની દીકરીની સગાઈનો ભવ્ય સમારોહ ભારતમાં જ કોઈ સુંદર જગ્યાએ કરવાને બદલે ઈટલીના લેક કોમોમાં આયોજ્યો હતો એ જાહોજલાલીના સમાચાર ખૂબ જ ચર્ચામાં હતા. હવે જ્યારે એમની દીકરીને પરણાવીને વિદાય કરવાની તૈયારીઓ ચાલી રહી છે ત્યારે એ પિતા અને આખું જ અંબાણી પરિવાર ધામધૂમથી લગ્નની તૈયારીઓમાં વ્યસ્ત છે. ભવ્યાતિભવ્ય સમારોહમાં કોઈજ પ્રકારની કચાશ રાખવામાં નહીં આવે એવું લાગી રહ્યું છે ત્યારે મીડિયા સૂત્રોને આધારે કહી શકાય છે કે બોલિવૂડ અને હોલિવૂડની માની હસતીઓને નિમંત્રણ અપાશે અને સૌ વટથી હાજરી પણ અચૂક આપશે. એ સમયનું દ્રશ્ય જોવા લોકોમાં પણ અત્યારથી ઉત્સુકતા દેખાઈ રહી છે.